ঘুরতে গিয়ে সর্বস্বান্ত! জেনে নিন কী কী বিষয় মাথায় রাখতে হবে

ওয়েব ডেস্ক : কোথাও বেড়াতে যাওয়ার (Travel) আগে অনেক প্ল্যানিং করে থাকেন সাধারণ মানুষ। টিকিট কাটা থেকে শুরু করে কোথায় যাবেন, কোন ট্রাভেলারের সঙ্গে কথা বলবেন, ঘোরার জায়গায় গিয়ে কি কি কিনবেন? তা নিয়ে প্যানিং করে থাকেন ভ্রমণ প্রেমীরা (Tourist)। তবে ঘুরতে যাওয়ার আগে সবথেকে গুরুত্বপূর্ণ বিষয় হল, ঘোরার জায়গায় গিয়ে যাতে জালিয়াতির (Scam) শিকার না হন, তার জন্য কী কী করতে হবে। তাই ঘুরতে যাওয়ার আগে এই বিষয় গুলি মাথায় রাখুন।

আপনি যদি বিদেশে বেড়াতে (Travel) যান, সেক্ষেত্রে প্রথমে মাথায় রাখতে হবে কারেন্সি এক্সচেঞ্জের বিষয়টি। কারণ কারেন্সি এক্সচেঞ্জের সময় প্রতারণার শিকার হতে পারেন সাধারণ মানুষ। বা এক কথায় বলতে গেলে অনেকে জালিয়াতির শিকার হন। কারণ পর্যটকদের কম টাকা দেওয়া অভিযোগ ওঠে। সেক্ষেত্রে করণীয় হল, যে দেশে ঘুরতে যাচ্ছেন সে দেশের অনুমোদিত সংস্থা মারফত মুদ্রা বিনিময়ের বিষয়টি সেরে রাখা।

আরও খবর : বাজেট মাত্র ৫০০০ টাকা! কলকাতার কাছেই এই ৭টি জায়গায় আসুন সপরিবারে

অন্যদিকে অজানা জায়গায় ঘুতে গিয়ে চুরি-ডাকাতির অনেক ঘটনা সামনে আসে। এসব বিষয় থেকে নিজেকে বাঁচাতে পর্যটকদের সচেতন হতে হবে। অচেনা জায়গায় ঘুতে গিয়ে অচেনা কোনও ব্যক্তির সঙ্গে ভাব না জমানোয় ভালো। এমন কি তার সঙ্গে কোনও ধরণের তথ্য ভাগ না করায় বুদ্ধিমানের কাজ হবে।

পাশাপাশি কোনও ধরণের জয় রাইডের টিকিট কাটার ক্ষেত্রে বুকিংয়ের আগে সচেতন হওয়া জরুরী। যে সংস্থা থেকে জয় রাইডের জন্য টিকিট কাটছেন, সেটি আদৌ আসল সংস্থা কি না, তা যাচাই করা অবশ্যই দরকার। নাহলে সেখানে গিয়ে বিপদে পড়ার সম্ভাবনা থাকে। পাশপাশি এমন কাউকে নিজেদের বিষয়ে তথ্য বলে রাখা দরকার, যখন কোনও বিপদে পড়বেন সেই সময় যেন ওই ব্যক্তি আপনাকে উদ্ধার করতে পারে। এই সব বেশ কিছু বিষয় মাথায় রাখলে ঘুরতে গিয়ে প্রতারণার (Scam) শিকার হওয়ার সম্ভাবনাও কম থাকবে।